钦定古今图书集成/明伦汇编/官常典/第114卷 > 宋三
## 钦定古今图书集成/明伦汇编/官常典/第114卷 > 宋三

敬王十一年“春三月，晋人执宋仲几于京师。”

按《春秋》定公元年。按《左传》，元年，春正月，孟懿子会
城成周，庚寅栽宋。仲几不受功，曰：“滕、薛郳吾役也。”薛
宰曰：“宋为无道，绝我小国于周，以我适楚，故我常从
宋。”晋文公为践土之盟曰：“凡我同盟，各复旧职，若从
践土，若从宋亦唯命。”仲几曰：“践土固然。”薛宰曰：“薛之
皇祖奚仲居薛以为夏车正。奚仲迁于邳，仲虺居薛
以为汤左相，若复旧职，将承王官，何故以役诸侯？”仲
几曰：“三代各异物，薛焉得有旧？为宋役亦其职也。”士
弥牟曰：“晋之从政者新，子姑受功归，吾视诸故府。”仲
几曰：“纵子忘之，山川鬼神其忘诸乎？”士伯怒谓韩简
子曰：“薛征于人，宋征于鬼，宋罪大矣。且己无辞而抑
我以神，诬我也。启宠纳侮，其此之谓矣。必以仲几为
戮。”乃执仲几以归。三月，归诸京师，城三旬而毕，乃归
诸侯之戍。齐高张后不从诸侯，晋女叔宽曰：“周苌弘、
齐高张皆将不免。”苌弘违天，高子违人。天之所坏，不
可支也；众之所为，不可奸也。

敬王十四年春三月，“刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏，会于召陵，侵楚。夏五月，盟于皋
鼬。”

按《春秋》定公四年。按《左传》，四年，“春三月，刘文公合
诸侯于召陵，谋伐楚也。”

敬王十六年“秋晋人执宋行人乐祁。”

按《春秋》定公六年。按《左传》：六年，秋八月，宋乐祁言
于景公曰：“诸侯唯我事晋，今使不往，晋其憾矣。”乐祁
告其宰陈寅，陈寅曰：“必使子往。”他日，公谓乐祁曰：“‘唯
寡人说子之言，子必往’。陈寅曰：‘子立后而行，吾室亦
不亡，唯君亦以我为知难而行也’。”见溷而行，赵简子
逆而饮之酒于绵上，献杨楯六十于简子。陈寅曰：“昔
吾主范氏，今子主赵氏，又有纳焉，以杨楯贾祸，弗可
为也已。然子死晋国，子孙必得志于宋。”范献子言于
晋侯曰：“以君命越疆而使，未致使而私饮酒，不敬二
君，不可不讨也。”乃执乐祁。

敬王十八年春，宋乐祁卒于晋。

按《春秋》不书。按《左传》：定公八年：“春二月，赵鞅言于
晋侯曰：‘诸侯唯宋事晋，好逆其使，犹惧不至，今又执
之，是绝诸侯也。将归乐祁。士鞅曰：‘三年止之，无故而
归之，宋必叛。晋献子私谓子梁曰：‘寡君惧，不得事宋
君，是以止子。子姑使溷代子’。子梁以告陈寅，陈寅曰：
‘宋将叛晋，是弃溷也，不如待之’。乐祁归，卒于大行。士
鞅曰：‘宋必叛，不如止其尸以求成焉’’’。”乃止诸州。
敬王十九年春，宋使乐大心盟于晋，鲁阳货奔宋。
按《春秋》不书。按《左传》定公九年春，宋公使乐大心
盟于晋，且逆乐祁之尸，辞伪有疾。乃使向巢如晋盟，
且逆子梁之尸。“子明谓桐门右师出曰：‘吾犹衰绖，而
子击钟，何也’？右师曰：‘丧不在此故也’。既而告人曰：‘己
衰绖而生子，余何故舍’？”钟子明闻之，怒，言于公曰：“右
师将不利戴氏，不肯适晋，将作乱也。不然，无疾。”乃逐
桐门右师。

按《史记宋世家》：“景公十六年，鲁阳货来奔，已复去。”
敬王二十年“秋，宋乐大心出奔曹，宋公子地出奔陈。
冬，宋公之弟辰暨仲佗、石𫸩出奔陈。”

按《春秋》定公十年。按《左传》十年，宋公子地嬖蘧富
获十一，分其室而以其五与之。公子地有白马四，公
嬖向魋。魋欲之，公取而朱其尾鬣以与之。地怒，使其
徒抶魋而夺之。魋惧将走，公闭门而泣之，目尽肿。母
弟辰曰：“子分室以与猎也，而独卑魋，亦有颇焉。子为
君礼，不过出竟，君必止子。”公子地出奔陈，公弗止。辰为之请，弗听。辰曰：“是我迋吾兄也。吾以国人出，君谁
与处？”冬，母弟辰暨仲佗、石𫸩出奔陈。

敬王二十一年“春，宋公之弟辰及仲佗、石𫸩、公子地
自陈入于萧以叛。秋，宋乐大心自曹入于萧。”

按《春秋》定公十一年。按《左传》，十一年春，“宋公母弟
辰暨仲佗、石𫸩、公子地入于萧以叛秋。”乐大心从之，
大为宋患，宠向魋故也。

敬王二十四年春，“卫赵阳出奔宋。秋，齐侯、宋公会于
洮。卫蒯聩出奔宋。宋公之弟辰自萧奔鲁。”

按《春秋》定公十四年。按《左传》，十四年春，卫侯逐公
叔戍与其党，故赵阳奔宋，戍来奔。秋，齐侯、宋公会于
洮，范氏故也。卫侯为夫人南子召宋朝，会于洮。太子
蒯聩献盂于齐，过宋野，野人歌之曰：“‘既定尔娄猪盍，
归我艾豭’。太子羞之，谓戏阳速曰：‘从我而朝少君，少
君见我，我顾，乃杀之’。速曰：‘诺’。乃朝夫人。夫人见太子，
太”子三顾，速不进。夫人见其色，啼而走，曰：“蒯聩将杀
余！”公执其手以登台。太子奔宋，尽逐其党。故公孟𫸩
出奔郑，自郑奔齐。太子告人曰：“戏阳速祸余！戏阳速
告人曰：‘太子则祸余。太子无道，使余杀其母。余不许，
将戕于余。若杀夫人，将以余说余。是故许而弗为，以
纾余死。谚曰：‘民保于信，吾以信义也’’。”

敬王二十五年夏，“郑罕达帅师伐宋，齐侯、卫侯次于
渠蒢。”

按《春秋》定公十五年。按《左传》十五年夏，“郑罕达败
宋师于老丘。齐侯、卫侯次于蘧拏，谋救宋也。”

敬王二十八年“孔子过宋。夏宋乐髡帅师伐曹。”
按《春秋哀公三年》

按《史记宋世家》：“景公二十五年，孔子过宋，宋司马桓
魋恶之，欲杀孔子，孔子微服去。”

《敬王》二十九年“春宋人执小邾子。”

按：《春秋》哀公四年。

敬王三十年夏齐侯伐宋。

按：《春秋》哀公五年。

敬王三十一年冬，宋向巢帅师伐曹。

按：《春秋》哀公六年。

敬王三十二年春，“宋皇瑗帅师伐郑。秋，宋人围曹。冬，
郑驷弘帅师救曹。”

按《春秋》哀公七年。按《左传》，七年春，宋师侵郑，郑叛
晋故也。秋，宋人围曹。郑桓子思曰：“宋人有曹，郑之患
也，不可以不救。”冬，郑师救曹，侵宋。初，曹人或梦众君
子立于社宫而谋亡曹。曹叔振铎请待公孙彊，许之。
旦而求之，曹无之。戒其子曰：“我死，尔闻公孙彊为政，
必去之。”及曹伯阳即位，好田弋。曹鄙人公孙彊好弋，
获白雁献之，且言田弋之说。说之因访政事，大说之，
有宠，使为司城以听政。梦者之子乃行。彊言霸说于
曹伯，曹伯从之。乃背晋而奸宋。宋人伐之，晋人不救。
筑五邑于其郊，曰“黍丘、揖丘、大城、锺邗。”

敬王三十三年春正月，宋公入曹，以曹伯阳归。
按《春秋》哀公八年。按《左传》，八年春，“宋公伐曹，将还，
褚师子肥殿，曹人诟之，不行，师待之。公闻之，怒，命反
之，遂灭曹，执曹伯及司城彊以归，杀之。”

按：《史记·宋世家》：“景公三十年，曹倍宋，又倍晋。宋伐曹，
晋不救，遂灭曹，有之。”

敬王三十四年“春，宋皇瑗帅师取郑师于雍丘。秋宋
公伐郑。”

按《春秋》哀公九年。按《左传》，九年春，郑武子賸之嬖。
许瑕求邑，无以与之，请外取。许之故。围宋雍丘。宋皇
瑗围郑师，每日迁舍，垒合，郑师哭。子姚救之，大败。二
月甲戌，宋取郑师于雍丘，使有能者无死。以郏张与
郑罗归。夏，宋公伐郑。晋赵鞅卜救郑，遇水适火，占诸
史赵、史墨、史龟。史龟曰：“是谓沈阳，可以兴兵，利以伐
姜，不利子商伐齐则可，敌宋不吉。”史墨曰：“盈，水名也；
子，水位也。名位敌，不可干也。炎帝为火师，姜姓，其后
也。水胜火，伐姜则可。”史赵曰：“是谓如川之满，不可游
也。郑方有罪，不可救也。救郑则不吉，不知其他。”阳虎
以《周易》筮之，遇泰之《需》，曰：“宋方吉，不可与也。微子启，
帝乙之元子也。宋、郑，甥舅也；祉，禄也。若”帝乙之元子
归妹而有吉禄，我安得吉焉？乃止。

敬王三十五年夏宋人伐郑。

按：《春秋》哀公十年。

敬王三十六年冬“卫世叔齐出奔宋。”

按《春秋》哀公十一年。按《左传》，十一年冬，“卫太叔疾
出奔宋。初，疾娶于宋子朝，其娣嬖。子朝出，孔文子使
疾出其妻而妻之。疾使侍人诱其初妻之娣寘于犁
而为之一宫如二妻。文子怒，欲攻之，仲尼止之，遂夺
其妻。或淫于外州，外州人夺之轩以献。耻是二者，故
出。卫人立遗使室孔姞疾臣向魋，纳美珠焉，与之城
鉏。”宋公求珠，魋不与，由是得罪。及桓氏出城，鉏人攻
太叔疾，卫庄公复之，使处巢死焉。殡于郧，葬于少禘。
《敬王三十七年》秋，鲁侯、卫侯、宋皇瑗会于郧。宋向巢
帅师伐郑按《春秋》哀公十二年。按《左传》十二年：“夏，吴征会于
卫。初，卫人杀吴行人且姚而惧，谋于行人子羽。子羽
曰：‘吴方无道，无乃辱吾君？不如止也’。”子木曰：“吴方无
道，国无道，必弃疾于人。吴虽无道，犹足以患卫。往也
长木之毙，无不摽也。国狗之瘈，无不噬也。而况大国
乎？”秋，卫侯会吴于郧。公及卫侯、宋皇瑗盟，而卒辞吴
盟。吴人藩卫侯之舍，子服景伯谓子贡曰：“夫诸侯之
会，事既毕矣。侯伯致礼，地主归饩，以相辞也。今吴不
行礼于卫，而藩”其君舍以难之。子盍见太宰，乃请束
锦以行。语及卫故，大宰嚭曰：“寡君愿事卫君。卫君之
来也缓，寡君惧，故将止之。”子贡曰：“卫君之来，必谋于
其众。其众或欲或否，是以缓来。其欲来者，子之党也。
其不欲来者，子之仇也。若执卫君，是堕党而崇仇也。
夫堕子者，得其志矣。且合诸侯而执卫君，谁敢不惧？
堕党崇仇，而惧诸侯，或者难以霸乎？”太宰嚭说，乃舍
卫侯。卫侯归，效夷言。子之尚幼，曰：“君必不免其死于
夷乎！”执焉，而又说其言，从之固矣。宋、郑之间有隙地
焉，曰：“弥作、顷丘，玉畅嵒《戈钖》。”子产与宋人为成，曰：“勿
有是。”及宋平，元之族自萧奔郑。郑人为之城《嵒戈》钖。
九月，宋向巢伐郑，取钖，杀元公之孙，遂围嵒。十二月，
郑罕达救嵒。丙申，围宋师。

敬王三十八年春，“郑罕达帅师取宋师于嵒。”

按《春秋》哀公十三年。按《左传》，十三年春，宋向魋救
其师。郑子賸使徇，曰：“得桓魋者，有赏魋也。”逃归，遂取
宋师于嵒，获成讙、郜延。以六邑为虚。

《敬王》三十九年“夏五月，宋向魋入于曹以叛。六月，宋
向魋自曹出奔卫，宋向巢奔鲁。”

按《春秋》哀公十四年。按《左传》十四年：夏，宋桓魋之
宠害于公，公使夫人骤请享焉，而将讨之。未及，魋先
谋公，请以鞌易薄。公曰：“不可。薄，宗邑也。”乃益鞌七邑，
而请享公焉。以日中为期，家备尽往。公知之，告皇野
曰：“余长魋也，今将祸余，请即救。”司马子仲曰：“有臣不
顺，神之所恶也，而况人乎？敢不承命？”不得左师不可，
请“以君命召之。”左师每食击钟。闻钟声，公曰：“夫子将
食。”既食又奏。公曰：“可矣。”以乘车往，曰：“迹人来。告曰：‘逢
泽有介麋焉’。”公曰：“虽魋未来，得左师，吾与之田，若何？”
君惮告。子野曰：“尝私焉。君欲速，故以乘车逆子。”与之
乘，至，公告之故，拜不能起。司马曰：“君与之言。”公曰：“所
难子者，上有天，下有先君。”对曰：“魋之不共，宋之祸也。
敢不唯命是听？”司马请瑞焉，以命其徒攻桓氏。其父
兄故臣曰：“不可。”其新臣曰：“从吾君之命。”遂攻之。子颀
骋而告桓司马，司马欲入，子车止之曰：“不能事君，而
又伐国，民不与也，祗取死焉。”向魋遂入于曹以叛。六
月，使左师巢伐之，欲质大夫以入焉。不能，亦入于曹
取质。魋曰：“不可。”既不能“事君，又得罪于民，将若之何？”
乃舍之。民遂叛之。向魋奔卫，向巢来奔宋。公使止之，
曰：“寡人与子有言矣，不可以绝向氏之祀。”辞曰：“臣之
罪大，尽灭桓氏可也。若以先臣之故，而使有后君之
惠也，若臣，则不可以入矣。”司马牛致其邑与珪焉而
适齐。向魋出于卫地，公文氏攻之，求夏后氏之璜焉，
与之他玉而奔齐。陈成子使为次卿，司马牛又致其
邑焉而适吴，吴人恶之而反。赵简子召之，陈成子亦
召之，卒于鲁郭门之外。坑氏，葬诸丘舆。

敬王四十年夏五月，郑伯伐宋。荧惑守心。

按：《春秋》哀公十五年：“荧惑守心”，不书。

按《史记宋世家》：景公三十七年，荧惑守心。心，宋之分
野也。景公忧之。司星子韦曰：“可移于相。”景公曰：“相，吾
之股肱。”曰：“可移于民。”景公曰：“君者待民。”曰：“可移于岁。”
景公曰：“岁饥民困，吾谁为君？”子韦曰：“天高听卑，君有
君人之言三，荧惑宜有动。”于是候之，果徙三度。
敬王四十一年春二月，卫子还成出奔宋。

按：《春秋》哀公十六年。

敬王四十二年冬，宋皇瑗奔晋。

按《左传》，哀公十七年：冬十月，宋皇瑗之子麋有友曰
田丙，而夺其兄劖般邑以与之。劖般愠而行，告桓司
马之臣子仪克。子仪克适宋，告夫人曰：“‘‘麋将纳桓氏’。
公问诸子仲，初，子仲将以杞姒之子，非我为子’。麋曰：
‘必立伯也，是良材’。子仲怒，弗从，故对曰：‘右师则老矣，
不识麋也’。”公执之。皇瑗奔晋，召之。

《敬王》四十三年春宋人杀皇瑗。

按《左传哀公十八年》：“春，宋杀皇瑗。公闻其情，复皇氏
之族，使皇缓为右师。”

元王三年冬十一月，越子归吴所侵宋地。

按：《通鉴前编》：“元王三年冬十一月，越子灭吴，归吴所
侵宋地。”

元王四年春，宋夫人景曹薨。

按《左传》哀公二十三年春，宋景曹卒。季康子使冉有
吊，且送葬，曰：“敝邑有社稷之事，使肥与有职竞焉，是
以不得助。”执绋使求从与人，曰：“以肥之得备弥甥也。
有不腆先人之产马，使求荐诸夫人之宰。其可以称
旌繁乎元王六年夏五月，卫侯奔宋。

按《左传》哀公二十五年：“夏五月庚辰，卫侯出奔宋。”
按《战国策》，公输般为楚设机，将以攻宋。墨子闻之，百
舍、重蔺往见公输般，谓之曰：“吾自宋闻子，吾欲藉子
杀王。”公输般曰：“吾义固不杀王”墨子曰：“闻公为云梯，
将以攻宋，宋何罪之有？义不杀王而攻国，是不杀少
而杀众。敢问攻宋何义也？”公输般服焉，请见之王。墨
子见楚王曰：“今有人于此，舍其文轩，邻有敝舆，而欲
窃之；舍其锦绣，邻有裋褐，而欲窃之；舍其粱肉，邻有
糟糠，而欲窃之。此为何若人也？”王曰：“必为有窃疾矣。”
《墨子》曰：“荆之地，方五千里，宋方五百里，此犹文轩之
与敝舆也。荆有云梦，犀兕麋鹿盈之；江汉，鱼鳖鼋鼍
为天下饶，宋所谓无雉兔鲋鱼者也。此犹粱肉之与
糟糠也。荆有长松文梓，楩楠豫章，宋无长木，此犹锦
绣之与裋褐也。臣以王吏之攻宋，为与此同类也。”王
曰：“善哉！请无攻宋。”

梁襄王伐邯郸而征师于宋宋君使使者请于赵王
曰：“夫梁兵劲而权重，今征师于敝邑敝邑不从则恐
危社稷。若扶梁伐赵以害赵国则寡人不忍也。愿王
之有以命敝邑”赵王曰：“然。夫宋之不如梁也，寡人知
之矣。弱赵以强梁宋必不利也。则吾何以告子而可
乎？”使者曰：“臣请受边城徐其攻而留其日，以待下吏”
之有城而已。赵王曰：“善。”宋人因遂举兵入赵境，而围
一城焉。梁王甚说，曰：“宋人助我攻矣。”赵王亦曰：“宋人
止于此矣。”故兵退难解。德施于梁而无怨于赵，故名
有所加，而实有所归。

谓大尹曰：“君日长矣，自知政，则公无事。公不如令楚
贺君之孝，则君不夺太后之事矣，则公常用宋矣。”
宋与楚为兄弟，齐攻宋，楚王言救宋，宋因卖楚重，以
求讲于齐，齐不听。苏秦为宋谓齐相曰：“不如与之，以
明宋之卖楚重于齐也。楚怒，必绝于宋而事齐。齐楚
合，则攻宋易矣。”〈按以上俱宋景公时事距梁赵二国及苏秦事尚远舛讹甚明姑附于此〉
元王七年夏五月，鲁叔孙舒帅师会越宋，纳卫辄。冬
十月，宋公栾薨，国人立启。启奔楚，复立得。

按《左传》哀公二十六年：“夏五月，叔孙舒帅师，会越皋
如、后庸、宋乐茷纳卫侯。宋景公无子，取公孙周之子，
得与启，畜诸公宫，未有立焉。于是皇缓为右师，皇非
我为大司马，皇怀为司徒，灵不缓为左师，乐茷为司
城，乐朱鉏为大司寇。六卿三族降，听政，因大尹以达。
大尹常不告，而以其欲称君命，以令国人恶之。司城”
欲去。大尹左师曰：“纵之使盈，其罪重而无基，能无敝
乎？”冬十月，公游于空泽。辛巳，卒于连中。大尹兴空泽
之士千甲，奉公自空桐入，如沃宫，使召六子曰：“闻下
有师，君请六子画。”六子至，以甲劫之，曰：“君有疾病，请
二三子盟。”乃盟于少寝之庭，曰：“无为公室不利。”大尹
立。启奉丧，殡于大宫，三日而后。国人知之。司城茷使
宣言于国曰：“大尹惑蛊其君，而专其利，今君无疾而
死，死又匿之，是无他矣，大尹之罪也。”得梦启北首而
寝于卢门之外，己为舄而集于其上，咮加于南门，尾
加于桐门，曰：“余梦美，必立大尹。”谋曰：“我不在盟，无乃
逐我，复盟之乎？”使祝为《载书》，六子在唐、盂，将盟之，祝
襄以《载书》告：皇非我，皇非我。因子潞门尹得、左师谋
曰：“民与我逐之乎？”皆归，授甲，使徇于国曰：“大尹惑蛊
其君，以陵虐公室，与我者，救君者也。”众曰：“与之。”大尹
徇曰：“戴氏、皇氏将不利公室，与我者无忧不富。”众曰：
“无别。”戴氏、皇氏欲伐公，乐得曰：“不可。彼以陵公有罪，
我伐公则甚焉。”使国人施于大尹，大尹奉启以奔楚。
乃立得司城为上卿，盟曰：“三族共政，无相害也。”
按《史记宋世家》：景公六十四年，宋公子特攻杀太子
而自立，是为昭公。〈特一作得〉昭公者，元公之曾庶孙也。昭
公父公孙纠，纠父公子。秦。秦即元公少子也。景
公杀昭公父纠，故昭公怨杀太子而自立。

按《前编》：“周元王七年冬十月，宋景公卒，大尹立启。六
卿逐启及大尹而立得。”

威烈王四年，宋公得薨，子《购由》立。

按《史记·宋世家》：“昭公四十七年卒，子悼公购由立。”〈年表

云：“昭公在位四十九年。”

按：《通鉴前编》：“威烈王二十二年，宋昭公卒。”〈在位六十五年〉子
《购由》嗣，是为悼公。〈按朱世家昭公四十七年应是周威烈王四年按前编威烈王二十

二年“宋昭公卒。” 相去十八年之远，无从稽考。存疑。

威烈王十二年，宋公《购由》薨，子田立。

按：《史记·宋世家》：“悼公八年卒，子休公田立。”〈索隐曰纪年为十八

年

《威烈王》十八年晋击宋。

按：《通鉴前编》：“威烈王十八年，晋魏斯击宋。”

安王十一年，宋公田薨，子辟兵立。

按《史记宋世家》：“休公二十三年卒，子辟公辟兵立。”〈按注

一云“辟公兵。” 《索隐》曰：《纪年》作“桓侯璧兵” ，则璧兵谥桓也，“辟公” 误。

安王十四年，宋公辟兵薨，子剔成立。

按《史记·宋世家》：“辟公三年，卒，子剔成立。”

〈注〉索隐曰：王邵按《纪年》云“宋剔成肝，废其君璧而

自立

按：《战国策》注：“剔成嗣辟公，烈王七年立。”

安王十七年，韩伐宋，齐攻宋。

按：《通鉴纲目》：“安王十七年，韩伐郑，遂伐宋。”

按《战国策》，齐攻宋，宋使臧子索救于荆。荆王成大说，
许救，甚劝。臧子忧而反。其御曰：“索救而得有忧色，何
也？”臧子曰：“宋小而齐大。夫救于小宋而恶于大齐，此
王之所忧也。而荆王悦甚，必以坚我。我坚而齐敝，荆
之利也。”臧子乃归。齐王果拔宋五城而荆王不至。
显王四年，魏伐宋。

按《通鉴纲目》云云。

显王二十二年，宋公剔成弟偃逐剔成而自立。
按《史记宋世家》：“剔成四十一年，剔成弟偃攻袭剔成，
剔成败奔齐，偃自立为宋君。”

按：《通鉴纲目》：“显王四十年，宋君弟偃逐其君剔成而
自立。”〈世家纲目自弟偃篡位及齐灭宋年分总不侔并存以待考〉
显王三十三年，“宋大丘社亡。”

按《通鉴纲目》云云。

显王三十三年，宋君偃自立为王，败齐、楚、魏而取其
地。

按《史记宋世家》：“君偃十一年，自立为王。东败齐，取五
城；南败楚，取地三百里；西败魏军，乃与齐、魏为敌国。
盛血以革囊，县而射之，命曰射天。淫于酒妇人，群臣
谏者，辄射之。于是诸侯皆曰：‘桀宋，宋其复为桀所为，
不可不诛’。”告齐伐宋。

按：《通鉴纲目》：“慎靓王三年，宋称王。”

赧王十五年，齐与楚、魏灭宋。

按：《战国策》“宋康王之时。”〈偃谥康王〉有雀生。于城之陬，使
史占之，曰：“小而生巨，必霸天下。”康王大喜，于是灭滕、
代、薛，取淮北之地。乃愈自信，欲霸之速成，故射天笞
地，斩社稷而焚灭之，曰：威服天下鬼神。骂国老谏臣，
为无颜之冠以示勇。剖伛之背，锲朝涉之胫，而国人
大骇。齐闻而伐之，民散，城不守。王乃逃倪侯之馆，遂
得而死。见祥而不为祥，反为祸。

〈注〉《无颜之冠》，“冠不覆额。”

按《史记世家》：“王偃四十七年，齐湣王与魏、楚伐宋，杀
王偃，遂灭宋而三分其地。”

按：《通鉴纲目》：“赧王二十九年，齐灭宋。”

《礼记》：